Sawdust
Sawdust yra kompiliacinis Las Vegaso alternatyvaus roko grupės The Killers albumas, išleistas 2007 m. lapkričio mėn. Jame galima rasti grupės 2004–2007 m. m. išleistų singlų b–pusių dainas, kitų atlikėjų kūrinių koverius, vieną remiksuotą bei tris naujas dainas – „Tranquilize“ (su Lou Reed), „Leave The Bourbon On The Shelf“ (trečioji daina iš "Murder Trilogy") bei „Sweet Talk“. Išleisti singlai – „Shadowplay“ bei „Tranquilize“. Albumas buvo nominuotas „Shockwaves NME Awards“ Geriausio albumo viršelio, o „NME Awards“ – Geriausio Indie/Alternative albumo kategorijose. Iki šios dienos pasaulyje jo parduota virš 1 mln. egz., Did. Britanijoje ir Airijoje jis pasiekė platininio albumo statusą.